നിയന്ത്രണ രേഖ വഴി ഭീകരര് രാജ്യത്തേക്ക് കടന്നതായി സൂചന ഉറിയില് തെരച്ചില് ആരംഭിച്ച് സുരക്ഷാ സേന ശ്രീനഗര് : ജമ്മു കശ്മീരില് ഭീകരര്ക്കായി തെരച്ചില് ആരംഭിച്ച് സുരക്ഷാ സേന. ബരാമുള്ള ജില്ലയിലെ ഉറിയിലാണ് രാവിലെ മുതല് പരിശോധന നടത്തുന്നത്. കഴിഞ്ഞ ദിവസം രാത്രി ഉറി സെക്ടറില് സംശയാസ്പദ നീക്കം ശ്രദ്ധയില്പ്പെട്ടിരുന്നു. ഇതേ തുടര്ന്നാണ് പരിശോധന. ഭീകരരാണ് അതിര്ത്തി കടന്ന് എത്തിയതെന്നാണ് സൂചന. അര്ദ്ധ രാത്രിയോടെയാണ് അതിര്ത്തി വഴിയുള്ള സംശയാസ്പദമായ നീക്കം ശ്രദ്ധയില്പ്പെട്ടത്. തുടര്ന്ന് സുരക്ഷാ സേന ഇത് പ്രതിരോധിക്കാന് ശ്രമിക്കുകയായിരുന്നു. എന്നാല് സുരക്ഷാ സേനയെ കണ്ട ഭീകരര് ഓടി രക്ഷപ്പെടുകയായിരുന്നു. ഇതേ തുടര്ന്നാണ് മേഖലയില് തെരച്ചില് ആരംഭിച്ചത്. ഇന്നലെ ശ്രീനഗറിലെ നൂര് ബാഗില് പോലീസുകാര്ക്ക് നേരെ ഭീകരര് ആക്രമണം നടത്തിയിരുന്നു. ഇതിന് പിന്നാലെയാണ് ഭീകരര് രാജ്യത്തേക്ക് പ്രവേശിച്ചിരിക്കുന്നത്.